ตำบลห้วยหมอนทอง

ห้วยหมอนทอง เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟดอนขุนวิเศษ และอดีตสถานีรถไฟกำแพงแสน

 ที่ตั้งและอาณาเขต 
ตำบลห้วยหมอนทอง มีอาณาเขตติดต่อกับเขตการปกครองข้างเคียงดังต่อไปนี้ วันที่ 27 มิถุนายน พ.ศ. 2543

 ทิศเหนือ ติดต่อกับตำบลรางพิกุล
 ทิศตะวันออก ติดต่อกับตำบลทุ่งขวาง และตำบลหนองงูเหลือม (อำเภอเมืองนครปฐม) 
 ทิศใต้ ติดต่อกับตำบลกรับใหญ่ (อำเภอบ้านโป่ง จังหวัดราชบุรี)
 ทิศตะวันตก ติดต่อกับตำบลทุ่งลูกนก
 ประวัติ 
ห้วยหมอนทอง เดิมเป็นพื้นที่หมู่ 6 ของตำบลทุ่งขวาง ปี พ.ศ. 2531 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศตะวันตกของตำบลทุ่งขวางรวม 9 หมู่บ้าน คือ หมู่ 1 บ้านดอนขุนวิเศษ, หมู่ 2 บ้านตะแบกงาม, หมู่ 6 บ้านห้วยหมอนทอง, หมู่ 9 บ้านดอนเขว้า, หมู่ 10 บ้านหนองถากลาน, หมู่ 11 บ้านหนองโสน, หมู่ 12 บ้านบัวแดง, หมู่ 13 บ้านหนองโพธิ์ และหมู่ 15 บ้านกำแพงแสน ออกมาตั้งเป็นตำบลห้วยหมอนทอง วันที่ 21 ตุลาคม พ.ศ. 2531 โดยได้รับการอนุมัติจัดตั้งจากนายพิศาล มูลศาสตรสาทร ปลัดกระทรวงมหาดไทย

 การปกครองส่วนภูมิภาค 

 การปกครองส่วนภูมิภาค 
ตำบลห้วยหมอนทองแบ่งพื้นที่การปกครองออกเป็น 12 หมู่บ้าน ได้แก่

 หมู่ที่ 1 บ้านดอนขุนวิเศษ
 หมู่ที่ 2 บ้านหนองตะแบกงาม
 หมู่ที่ 3 บ้านห้วยหมอนทอง
 หมู่ที่ 4 บ้านดอนเขว้า
 หมู่ที่ 5 บ้านหนองถากลาน
 หมู่ที่ 6 บ้านหนองโสน
 หมู่ที่ 7 บ้านบัวแดง
 หมู่ที่ 8 บ้านหนองโพธิ์
 หมู่ที่ 9 บ้านกำแพงแสน
 หมู่ที่ 10 บ้านโคกกระถิน
 หมู่ที่ 11 บ้านหนองพง
 หมู่ที่ 12 บ้านยางขาคีม

 การปกครองส่วนท้องถิ่น 
ตำบลห้วยหมอนทองเดิมมีฐานะเป็นสภาตำบลห้วยหมอนทองหลังจากจัดตั้งตำบลขึ้น ต่อมาปี พ.ศ. 2538 สภาตำบลห้วยหมอนทองมี 12 หมู่บ้าน พื้นที่ 33.00 ตารางกิโลเมตร ประชากร 7,076 คน และ 1,183 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลห้วยหมอนทอง อำเภอกำแพงแสน จังหวัดนครปฐม) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลห้วยหมอนทองอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลห้วยหมอนทอง วันที่ 30 มกราคม พ.ศ. 2539

 อ้างอิง 

ห้วยหมอนทอง
ห้วยหมอนทอง